**A D A T K E Z E L É S I T Á J É K O Z T A T Ó**

**a MÁV Zrt. által szervezett 75. Vasutasnap Tisztavató rendezvényén készülő felvételek elkészítéséről és felhasználásáról**

* + - 1. **Adatkezelő megnevezése és elérhetőségei**

**MÁV Magyar Államvasutak Zártkörűen Működő Részvénytársaság**

Székhely: 1097 Budapest, Könyves Kálmán krt. 36.

Cégjegyzékszám: 01-10-042272

E-mail: kig@mavcsoport.hu

(a továbbiakban: **MÁV Zrt.** vagy **Adatkezelő**)

* + - 1. **Adatfeldolgozó(k) megnevezése és elérhetőségei**

***2.1.*****MÁV Szolgáltató Központ Zártkörűen Működő Részvénytársaság**

Székhely: 1134 Budapest, Dévai utca 23.

Cégjegyzékszám: 01-10-045838

 (a továbbiakban: **Adatfeldolgozó 1**)

Az Adatkezelő és az Adatfeldolgozó 1 között létrejött szolgáltatási szerződés alapján az Adatfeldolgozó teljes körű informatikai szolgáltatást nyújt az Adatkezelő részére, így a jelen adatkezelést érintően a levelező rendszer teljeskörű üzemeltetését és tárhelyszolgáltatást végzi.

***2.2.* Lounge Event Korlátolt Felelősségű Társaság**

Székhely: 1022 Budapest, Tövis utca 10.

Cégjegyzékszám: 01-09-329216

Adószám: 23444030-2-41

E-mail: loungeevent@lounge.hu

(a továbbiakban: **Adatfeldolgozó 2**)

A 75. Vasutasnap Tisztavató rendezvényén az Adatkezelő megrendeléséből készülő felvételek vonatkozásában az Adatkezelővel kötött vállalkozási keretszerződés alapjánaz *Adatfeldolgozó 2* feladata a Rendezvény fényképes és mozgóképes dokumentálása (fényképezés, szerkesztés, válogatás), valamint a Rendezvény lebonyolításához és a kapcsolódó kommunikációhoz szükséges multimédiás tartalmak gyártási feladatainak teljes körű ellátása, ennek keretében image videók gyártása.

* + - 1. **Az adatkezelésekre vonatkozó információk**

**Az adatkezelés rövid leírása:** Az Adatkezelő a 75. Vasutasnap rendezvénysorozat keretében 2025. július 11. napon rendezi meg a Tisztavatást. Az Adatkezelő aTisztavatáson fényképfelvételt, videófelvételeket (a továbbiakban: felvétel) készít, és a felvételeket a MÁV Zrt. kommunikációs csatornáin (MÁV-csoport honlap, MÁV-csoport Magazin (online, nyomtatott), Facebook, Instagram) közzéteszi. Ezen kívül a felvételeket a [www.magazin.mavcsoport.hu](http://www.magazin.mavcsoport.hu) oldal zárt felületén is közzéteszi, ahonnan a fényképek letölthetőek lesznek.

Az Adatkezelőnek nem áll szándékában úgy felvételt készíteni, amennyiben az érintett tiltakozik a felvételkészítéssel és felhasználással szemben, ebben az esetben az Adatkezelő törekszik arra, hogy úgy készítse el a felvételeket, hogy az érintett azokon ne szerepeljen. A MÁV Zrt. nyilvános rendezvényei során a résztvevőkről – az ünnepségről szóló tájékoztatás céljából a Polgári Törvénykönyvről szóló 2013. évi V. törvény 2:48. § (2) bekezdése alapján – tömegfelvétel készülhet, valamint az érintettekről külön felvételek is készül(het)nek a tisztavatás és az ehhez kapcsolódó színpadi események során (tömegfelvételek: közönség, totál színpadképek).

Sajtónyilvános rendezvény esetén a sajtóorgánumok munkatársai is készíthetnek felvételeket, e sajtóorgánumok önálló adatkezelőnek minősülnek, adatkezelési tevékenységük nem képezi jelen adatkezelési tájékoztató tárgyát.

|  |  |
| --- | --- |
| ***Az érintettek köre*** | valamennyi természetes személy, aki részt vesz az Adatkezelő által szervezett 75. Juliális rendezvénysorozat keretében a Tisztavatáson és róla felvétel készül (a továbbiakban: „érintett”). |
| ***Az adatkezelés célja*** | 1. a Tisztavatáson a tisztek avatása és az ezzel kapcsolatos felvételek készítésének és felhasználásának célja a Tisztavatás megörökítése és a nyilvánosság tájékoztatása.
2. *a nyilatkozattal összefüggésben:* az érintett azonosítása, a nyilatkozat érvényes megtétele, valamint az elszámoltathatóság alapelvének való megfelelés céljából.
 |
| ***Az adatkezelés jogalapja*** | a **GDPR 6. cikk (1) bekezdés f) pontja szerint** az Adatkezelő jogos érdeke. Az Adatkezelő jogos érdeke abban nyilvánul meg, hogy tájékoztassa a nyilvánosságot arról, hogy a MÁV-csoportnál újabb Tisztavatás történt és ezáltal népszerűsítse a vasúti személyszállítást. |
| ***A kezelt személyes adatok*** | 1. az érintettről történő felvétel (a Tisztavatásról készült felvétel) készítése és annak felhasználása, közzététele az Adatkezelő kommunikációs csatornáin, a kiváló eredménnyel végzett, avatandó vasúti tiszt esetében a tanulmányi eredmény, az érintett neve, foglalkoztatója, munkaköre.
2. *a nyilatkozattal összefüggésben:* az érintett teljes neve, születési helye, ideje, anyja neve, az érintett foglalkoztatója/szervezeti egysége/szolgálati helye/munkaköre, adatkezelési tájékoztató megismeréséről, a nyilatkozat megtételének helye és dátuma, hozzájárulás a felvétel az érintett munkáltatója felé történő továbbításához.
 |
| ***Az adatkezelés időtartama*** | a Tisztavatáson készült, tömegfelvételeket Adatkezelő öt (5) évig tárolja, amely idő alatt a Tisztavató ünnepség MÁV-csoporton belüli népszerűsítéséhez jelen adatkezelési tájékoztatóban felsorolt kommunikációs csatornáin felhasználhatja. Az Adatkezelő az érintettre vonatkozó személyes adatokat mindaddig nyilvánosságra hozza, amíg az érintett nem tiltakozik a személyes adatának nyilvánosságra hozatalával szemben, de legkésőbb a nyersfelvételeket a kitüntetésátadó ünnepséget követő kettő (2) évig őrzi meg és a (hozzájáruló) nyilatkozatokat Adatkezelő az érintett hozzájárulásának visszavonásáig, de legkésőbb egy (1) évig tárolja. *Tájékoztatjuk az érintettet, hogy a törlés azonban nem vonatkozik az annak elvégzését megelőző időben a nyomtatott sajtóban, kiadványokban közzétett személyes adatokra. Amennyiben az Adatkezelő nyilvánosságra hozta a személyes adatot és azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható intézkedéseket annak érdekében, hogy tájékoztassa az adatokat kezelő további adatkezelőket arról, hogy az érintett kérelmezte a szóban forgó személyes adatokra mutató linkek vagy e személyes adatok másolatának, illetve másodpéldányának törlését.* A Tisztavatáson készült felvételek felhasználásával előállított belső kommunikációs (beszámoló, riport, egyéb műfajú) tartalmat Adatkezelő archiválja. Az Adatkezelő a nyomdai úton előállított kiadványok (pl MÁV-csoport magazin) köteles példányait az Országos Széchényi Könyvtár (1014 Budapest, Szent György tér 4-5-6.) részére megküldi.  |
| ***Az adatok megismerésére jogosultak köre*** | tekintettel arra, hogy a jelen adatkezelés keretében az érintettről készült felvétel, illetve a felvételekből szerkesztett fénykép, videó felhasználásra kerül az Adatkezelő MÁV-csoport Magazin honlapján és különböző kommunikációs csatornákon, ezért az adatok megismerésére bárki jogosult, aki az Adatkezelő honlapját, illetve a további kommunikációs csatornát megtekinti. Továbbá a tisztté avatandó, végzős hallgatók nevei a Tisztavatás alatt projektoron kivetésre kerülnek, valamint elhangzanak a kiváló eredménnyel végzett hallgatók nevei és tanulmányi eredményei, így ezen személyes adatokat is megismerhetik, akik részt vesznek a Tisztavatásán, vagy megtekintik a felvételt. |
| ***Az adattovábbítás címzettjei*** | a)az érintett munkáltatója *vagy* b) vele képzésre irányuló jogviszonyban álló intézmény (MÁV Szolgáltató Központ Zrt., BGOK) részére.*Az adattovábbítás célja:* Az érintett munkáltatója vagy a képző intézmény saját belső kommunikációs felületein történő közzététel céljából, a munkáltató társaság erre irányuló kérése esetén az Adatkezelő továbbítja az érintettről készült felvételt, amennyiben a felvétel továbbítása harmadik személy jogát nem sérti és az érintett hozzájárult az adattovábbításhoz.*Az adattovábbítás jogalapja:* a felvétel az érintett munkáltatója vagy vele képzésre irányuló jogviszonyban álló intézmény részére való továbbítása esetében a **GDPR 6. cikk (1) bekezdés a) pontja szerint az érintett hozzájárulása.** |

* + - 1. ***Az érintettek jogai és jogérvényesítési lehetőségei***
	1. *A tájékoztatás kéréséhez való jog*

Az érintett tájékoztatást kérhet az Adatkezelőtől, kérheti személyes adatainak helyesbítését, valamint az adatkezelés korlátozását. Az érintett kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezelő nevéről, címéről (székhelyéről), az adatfeldolgozók nevéről, címéről (székhelyéről) és az adatkezeléssel összefüggő tevékenységéről, az adatvédelmi tisztviselő elérhetőségéről, továbbá arról, hogy kik és milyen célból kapják vagy kapták meg az érintett személyes adatait, illetve az érintettet az adatkezeléssel összefüggő jogairól. Az Adatkezelő a kérelem benyújtásától számított legrövidebb idő alatt, legfeljebb azonban 1 hónapon belül írásban, közérthető formában adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Amennyiben a tájékoztatás kérése megalapozatlan vagy – különösen ismétlődő jellege miatt - túlzó, az Adatkezelő megtagadhatja a kérelem alapján történő intézkedést. Az Adatkezelő mindaddig megtagadhatja az érintetti jogainak gyakorlására irányuló kérelem teljesítését, ameddig az érintettet kétséget kizáróan nem tudja azonosítani.

* 1. *Hozzáféréshez való jog*

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e.

A hozzáférés joga alapján az érintett jogosult arra, hogy a folyamatban lévő adatkezeléssel összefüggő személyes adatokhoz és a következő információkhoz hozzáférést kapjon: az adatkezelés célja, az érintett személyes adatok kategóriái, az adatkezelés időtartama, a személyes adatok továbbításának címzettjei, illetve az adattovábbítás célja, az érintett adatkezeléssel összefüggő jogai, a felügyeleti hatósághoz címzett panasz benyújtásának joga. Az érintett kérésére az Adatkezelő az adatkezelés tárgyát képező személyes adatok másolatát – amennyiben az nem érinti hátrányosan mások jogait és szabadságait - rendelkezésére bocsátja. Az érintett által kért további másolatokért az Adatkezelő költségtérítést állapíthat meg.

* 1. *Az adatok módosításához, helyesbítéséhez és kiegészítéséhez való jog*

Az érintett az 1. pontban megadott elérhetőségen keresztül kérheti a rá vonatkozó pontatlan személyes adatainak módosítását (helyesbítését), illetve a hiányos személyes adatok kiegészítését. Adatkezelő a helyesbítésről értesíti az érintettet. Az értesítést mellőzi, ha ez az adatkezelés céljára való tekintettel az érintett jogos érdekét nem sérti.

* 1. *Hozzájárulás visszavonásához való jog*

Az érintett az Adatkezelő bármely elérhetőségén keresztül – ideértve az elektronikus utat is – az adatkezeléshez történő hozzájárulását bármely időpontban visszavonhatja, amely visszavonás nem érinti a visszavonás előtt a hozzájárulás alapján végrehajtott adatkezelés jogszerűségét.

* 1. *Az adatok törléséhez való jog („elfeledtetéshez való jog”)*

Az érintett kérheti a személyes adatainak törlését, ha az adatkezelés célja megszűnt, ha az érintett visszavonja hozzájárulását, ha azon adatok kezelése jogellenes, ha az adatok tárolásának meghatározott határideje lejárt, továbbá ha azt bíróság vagy hatóság elrendelte. Adatkezelő a személyes adatok törléséről értesíti az érintettet. Az Adatkezelő a személyes adatokat nem törli, ha azok az Adatkezelőre vonatkozó jogszabályi kötelezettség teljesítéséhez, továbbá jogi igények előterjesztéséhez, érvényesítéséhez, illetve védelméhez szükségesek.

* 1. *Az adatok kezelésének korlátozása*

Az Adatkezelő bármely elérhetőségén kérheti, hogy a személyes adatainak kezelését az Adatkezelő korlátozza amennyiben:

• az érintett vitatja a személyes adatok pontosságát (ez esetben a korlátozás arra az időtartamra vonatkozik, amíg az Adatkezelő ellenőrzi az adatok helyességét);

• az adatkezelés jogellenes, de az érintett ellenzi az adatok törlését és kéri azok felhasználásának korlátozását;

• az adatkezelés célja megszűnt, de az érintettnek szüksége van azokra jogi igények előterjesztéséhez, érvényesítéséhez, védelméhez.

A korlátozás addig tart, amíg azt az érintett által megjelölt indok szükségessé teszi. Ebben az esetben a személyes adatokat – a tárolás kivételével – csak az érintett hozzájárulásával; vagy jogi igények előterjesztéséhez, érvényesítéséhez, védelméhez; vagy más természetes vagy jogi személy jogainak védelme érdekében; vagy fontos közérdekből kezeljük. Az Adatkezelő az érintett kérésére történt korlátozás feloldásáról az érintettet előzetesen tájékoztatja.

* 1. *Tiltakozáshoz való jog*

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének f) pontján alapuló kezelése ellen. Ebben az esetben az adatkezelő a személyes adatokat nem kezeli tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Amennyiben az érintett a jelen adatkezelési tájékoztatóban foglalt adatkezeléssel szemben tiltakozik, úgy az Adatkezelő minden esetben egyedileg bírálja el az érintett kérelmét.

* 1. *Jogorvoslati lehetőségek*

Amennyiben az Adatkezelési tájékoztatóban foglaltakon kívül további információra van szüksége, akkor az 1. pontban megadott elérhetőségen keresztül kérhet tájékoztatás. Ha az érintettnek a személyes adatai kezelésével kapcsolatban észrevétele, kifogása van, vagy az adatai kezeléséről tájékoztatást szeretne kérni, akkor azt az adatvédelmi tisztviselőnél az adatvedelem.mav@mavcsoport.hu elérhetőségen teheti meg.

Jogainak megsértése esetén az érintett, vagy amennyiben az Adatkezelő döntésével nem ért egyet panasszal a Nemzeti Adatvédelmi és Információszabadság Hatóságnál a [www.naih.hu](http://www.naih.hu) oldalon található elérhetőségek egyikén élhet.

Jogainak megsértése esetén, vagy amennyiben az Adatkezelő döntésével nem ért egyet, úgy az érintett közvetlenül is fordulhat jogorvoslatért az Adatkezelővel szemben, amely kérelmet az Adatkezelő székhelye szerinti vagy a lakóhelye illetve tartózkodási helye szerinti bírósághoz kell benyújtania. A bíróság az ügyben soron kívül jár el.

1. ***Releváns jogszabályok***
* Az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet vagy GDPR);
* Az információs önrendelkezési jogról és az információszabadságról szóló 2011. évi CXII. törvény (Infotv.);
* A Polgári Törvénykönyvről szóló 2013. évi V. törvény (Ptk.).

Kiadás dátuma: Budapest, 2025. június 24.

**MÁV Zrt.**

**Adatkezelő**

**Melléklet**

1. sz. melléklet: Nyilatkozat adatkezelési tájékoztató megismeréséről és az érintett hozzájáruló nyilatkozata személyes adatok kezeléséhez és továbbításához